KISKŐRÖS VÁROS NÉMET NEMZETISÉGI

Ö​NKORMÁNYZATA

Deutsche Nationalitätenselbstverwaltung der Stadt  Kiskőrös
Szám: 12-9/2016.

JEGYZŐKÖNYV

Készült: 
Kiskőrös Város Német Nemzetiségi Önkormányzata 2016. október 12-én (szerda) 14.00 órai kezdettel, a nemzetiségek jogairól szóló 2011. évi CLXXIX. törvény 97. §-a, Kiskőrös Város Német Nemzetiségi Önkormányzata Szervezeti és Működési Szabályzatáról szóló 36/2006. sz. Német Nemzetiségi Önkormányzati határozat III. fejezet 47. pontja szerint megtartott közmeghallgatásáról.
Az ülés helye: 

Kiskőrösi Polgármesteri Hivatal Díszterme
(6200 Kiskőrös, Petőfi Sándor tér 1.)
Jelen vannak:

Kincses Mihályné

a testület elnöke




Baloghné Gszelmann Mariann
a testület tagja



Font Tibor Gábor

a testület tagja
dr. Turán Csaba 

jegyző




Lucza Alexandra

jegyzőkönyvvezető

(A közmeghallgatáson 3 érdeklődő állampolgár vett részt.)

Kincses Mihályné a testület elnöke köszöntötte a közmeghallgatáson megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Baloghné Gszelmann Mariann képviselő legyen.
Kincses Mihályné elnök tájékoztatta a jelenlévőket, hogy a Nemzetiségi Önkormányzat 2016. évben fenntartásának finanszírozása céljából általános működési támogatásban, valamint a nemzetiségi közügyeknek a települési és a területi Nemzetiségi Önkormányzatok által történő ellátását szolgáló feladat alapú támogatásban részesült, a maximális 100 pontból 91 pontot értek el, mely nagyon jó eredménynek mondható. 
Kisemelkedő Kiskőrös város életében, a kulturális programokban való részvételük, itt fontos megemlíteni a májusban megrendezésre került „Városalapítók Napja Országos Rétes- és gasztronómiai Fesztivál”, valamint szeptemberben a „Kiskőrösi Szüret és Szlovák Nemzetiségi Napok” nevű rendezvénysorozatokat, melyeken képviseltették magukat és nagy sikert arató műsorokat adtak elő, az érdeklődőkkel megismertették a német gasztronómiát és a jövőben is szeretnék ezt a hagyományt folytatni. 
A korábbi években hagyománnyá vált programok mellett több új programmal színesítették a város életét, nyelvi projekthetet, valamint nemzetiségi napot tartottak az iskolákban, mellyel elősegítik a német nyelvoktatás támogatását.
Kiskőrös Város Német Nemzetiségi Önkormányzatának egyik legfontosabb feladata a Stadtlengsfeldi testvérvárosi kapcsolatok ápolása, mely nemcsak a középiskolában, hanem az általános iskolában is kiépítésre került. 
Fontos megemlíteni a németül tanulók anyagi támogatásait, melyek programok szervezésével, az iskolák számára eszközök, könyvek, szemléltető eszközök beszerzésével valósul meg.
Egész évben az állandó programok közé sorolhatóak a nemzetiség kultúrájának és hagyományainak őrzése céljából a „Kávéház a három bölcs útkaparóhoz és a Fröccs” nevű kávéházban megrendezett sörestek.
A továbbiakban az elnök köszönetét és tiszteletét fejezte ki a közmeghallgatáson megjelenteknek, valamint a Kiskőrösi Polgármesteri Hivatal dolgozóinak az általuk nyújtott segítségekért és támogatásért.
Somogyi Györgyné megköszönte a Nemzetiségi Önkormányzat aktivitását, megjegyezte, hogy a jövőben az utánpótlás kérdésével foglalkozni kell.
Ezt követően hozzászólás nem hangzott el és az elnök az ülést 14.45 órakor bezárta. 

